Kalvītis var en av grunnleggerne av det politiske partiet Tautas partija i 1997, og han ble valgt inn i Latvias parlament for første gang i 1998. Kalvītis fungerte som minister for landbruk fra 1999 til 2000, og han satt som minister for økonomi fra 5. mai 2000 til 7. november 2002. Den 2. desember 2004 ble Kalvītis innsatt som statsminister i Latvia. I 2007 annonserte Kalvītis at han ville gå av som statsminister, og han ble etterfulgt av Ivars Godmanis. Hans sønn, Kārlis Kalvītis, er profesjonell ishockeyspiller.